ร้านนี้เราเคยดูตั้งแต่ออกรายการตลาดสดสนามเป้า คือนานมากแล้ว ดูป้าอ่อนทำอาหารแล้วน่าทานมากๆ กั้งก็น่าทานแถมราคาไม่แพง เลยมีโอกาสได้ไลบุรีก็เลยมาอุดหนุนป้าอ่อนซะหน่อย

เราไปถึงร้านเร็วคือ 10.30 น. ทั้งๆที่ไม่ใช่เวลาทานข้าวแต่ก็มีลูกค้านั่งอยู่ประมาณ 3 – 4 โต๊ะ ดีที่ยังมีที่ว่างให้นั่ง วันที่ไปแดดร้อนเหมือนกันเลยนั่งข้างในร้านแทนค่ะ เราไปกันทั้งหมด 4 คน เน้นสั่งอาหารเป็นกับข้าวมาทานกันค่ะ

เมนูอาหารที่สั่งไปค่ะ

-กั้งกระเทียม 300 บาท เป็นเมนูที่ห้ามพลาด คืออร่อยสุดในบรรดาอาหารที่สั่งมาค่ะ รสชาติเค็มๆ หอมกระเทียม แต่กั้งตัวเล็กไปหน่อย ความสดถือว่าธรรมดาค่ะ

-กระเพราปู+ไข่ปู 300 บาท รสชาติเผ็ดนำ คือเผ็ดมากเลยค่ะเลยค่ะ ไม่ค่อยกลมกล่อม รสไม่จัด ปูก็ไม่สด 

-ต้มยำกุ้งน้ำข้น 200 บาท ไม่ค่อยกลมกล่อม รสไม่จัดค่ะ เหมือนจะเป็นน้ำใสมากกว่า กุ้งเหมือนกุ้งซีพีค่ะ

-พริกแกงทะเลรวมใส่ยอดมะพร้าว 300 บาท เป็น 1 ใน 2 จานที่อร่อย รสชาติถือว่าโอเคอยู่ พริกแกงก็ไม่เผ็ดมาก

-ข้าวผัดปู 100 บาท จานนี้ก็โอเค รสชาติธรรมดา

-ไข่เจียว 40 บาท อร่อยดีค่ะ ทานกับข้าวสวยร้อนๆ

-ข้าวเปล่า 3 จานๆละ 10 บาท

-น้ำส้มชวดละ 25 บาท เฉยๆนะคะ คุณภาพตามราคาค่ะ

โดยรวมแล้วเราไม่ค่อยประทับใจเท่าไหร่ค่ะ คิดว่าน่าจะรสชาติกลมกล่อม มีอูมามิมากกว่านี้ รสก็ไม่จัด คงเป็นเพราะว่าคาดหวังสูงไป แถมร้านนี้ยังออกทีวีอีก แต่ทั้งนี้ก็แล้วแต่ความชอบส่วนบุคคลนะคะ ต้องมาทานเองค่ะแล้วจะรู้ว่าอร่อยขนาดไหน

ป.ล.การบริการดีนะคะ พนักงานที่ร้านพูดจายิ้มแย้ม ป้าอ่อนก็ทักทายลูกค้า ดูไม่ดุเหมือนตอนออกทีวีเลยค่ะ 